text: Så er der landskamp - i brydning
  16 januar 2016 kl. 19.36
  Der er landskamp i Kolding lørdag aften. Og det er ikke håndbold vi snakker om, men derimod brydning.
  Lørdag aften er der landskamp mellem Danmark og Tyrkiet. Den foregår i Kolding, og sporten er brydning. Selve landskampen finder sted kl. 20.00 i Arena Sydbank i Koldning, hvor Danmark egentlig skulle stille med bryderen Mark O. Madsen, der også har kvalificeret sig til OL i Rio og som allerede har fire VM sølvmedaljer i bagagen.
  Men en skade betyder, at Mark O. Madsen har måttet melde afbud til aftenens landskamp.
  Landskampen finder sted i forbindelse med KIF brydnings ungdomsstævne, hvor der er deltagere for mindst 6 forskellige lande. Der er i alt 200 deltagere mellem 6 og 21 år der bryder til stævnet.
  Landskampen betyder meget for vores ungdomsstævne, det trækker de bedste brydere til ungdomsstævnet, siger Niels Hansen fra KIF til TV SYD.
  Der er finaler i brydestævnet søndag.
  